План- програма

за дейността на Народно Читалище „Съзнание-1928г.”

с. Дъскотна,общ. Руен, обл.Бургас за 2019г.

### ОСНОВНА ЦЕЛ

Основната цел в работата на Библиотеката при НЧ ”Съзнание- 1928г.” с.Дъскотна през 2019 г. ще бъде насочена към все по пълното, качествено и бързо задоволяване на информационните

развлекателните и образователни нужди на населението ни.

# І.ОСНОВНИ ЗАДАЧИ

1.Като посредник между информацията и потребителите Читалището заедно с библиотеката да бъде основен обществен информационен и културен център в селището, любимо място за посещения на деца и възрастни.

2. Да се работи за издирването и популяризирането на местния фолклор, традиции и обичаи.

3. Да се организира работата на клуб “Краезнание”

 - „Роден край“ краеведски разходки, възстановки на местни обичаи.

 -,, Миналото на родния край – послание към бъдещето“

4. Читалищното настоятелство да работи за максималното включване на населението във всякакви форми на читалищна дейност.

5. Предоставяне на компютърни и интернет услуги.

ІІ.ОРГАНИЗАЦИЯ И СЪДЪРЖАНИЕ НА РАБОТАТА С ЧИТАТЕЛИ НАД 14 години.

 1.Да се обърне специално внимание за обновяване и обогатяване на библиотечните колекции с традиционни книжни и други носители на информация.

 2.Да се организира дарителска кампания. Даренията получавани от личните колекции на читатели и граждани да се използват за попълване на библиотечните колекции на отделите.

 3. Преподреждане на фондовете на свободен достъп и осигуряване оптималната им организация с цел улесненото

ползване от читателите.

 4. Включване на нови иновативни услуги за привличане на читатели от всички възрасти.

 5. Продължаване на добрите традиции в културната дейност и включване на нови форми.

 6. Участие в проекти и програми.

 - „Библиотеката-уютно място за учене през целия живот.“

ІІІ.ОРГАНИЗАЦИЯ И СЪДЪРЖАНИЕ НА РАБОТАТА С ЧИТАТЕЛИ ДО 14 години.

 1.Насърчаване на четенето със специално внимание към учащите до VІІІ клас чрез организиране на групови екскурзии, детски утра, викторини, конкурси, колективни четения и др.

 - „Аз обичам четенето“

 - „Един учебен час в библиотеката“

 - „Чети с мен“

 2. Да се засили работата с препоръчителните списъци по литературознание.

 3. Да се постигне 100% обхванатост на учениците от горния курс.

ІV.ОБСЛУЖВАНЕ НА ЧИТАТЕЛИТЕ И РАБОТА С ТЯХ

 1. Да се засилят междубиблиотечните връзки с цел

задоволяване читателските търсения.

 2. Читателите да се запознават с техните права и

задължения с цел по добра събираемост на книгите..

 3. Да се продължи работата по тематичното нареждане на част от фонда и онагледяването му.

V.СПРАВОЧНО-БИБЛИОГРАФСКА И ИНФОРМАЦИОННА РАБОТ

 1.Правилно да се поддържа и попълва справочната сбирка и систематичния каталог.

 2. Да се продължи да се работи по картотеките:

 - бележити дати и годишнини;

 - фонд „литературна критика”;

 - тематични картотеки за работа с деца.

3.Да се извърши актуализация на тематичните

картотеки.

 4.Съобразно режима на съхранение на периодичните издания с изтекъл срок да се направи необходимото отчисление и се отрази в отдел “периодика”.

 5.Да се направи прочистване на: - гр.плочи, диафилми и детски игри.

VІ. КУЛТУРНО - МАСОВА РАБОТА

 Във връзка с бележитите дати и годишнини да

се изготвят кътове, тематични витрини, литературни вечери, утра, а някои от тях да бъдат съпроводени с литературно-музикални програми, конкурси, викторини и др. Такива ще се набележат по тримесечия.

- 06.01. Годишнина от рождението на Христо Ботев, български поет, революционер и публицист (1848-1876)

- 21.01.- Ден на родилната помощ.

- 14.02. Ден на лозаря (Трифон Зарезан).

- 19.02. Съвместно с Училището да се отбележи годишнината от Обесването на Васил Левски. (1837-1873)

- Колективно изработване на мартеници и отбелязване Деня на Баба Марта / 01.03.2019г./

- 03.03. Национален празник на Република България. Официален празник. Ден на Освобождението на България от османско иго. Подписан е Сан-Стефанския мирен договор. Край на Руско-турската война (1877 – 1878)

- 08.03.- Международен ден на жената. – Образът на жената в българската любовна лирика.

- 01.04.- Международен ден на хумора и шегата

- 02.04 Международен ден на детската книга. Обявяването му е свързано с рождението на световноизвестния датски писател Ханс Кристиян Андерсен (1805 г.)

- 23.04.- Световен ден на книгата.

- 06.05. - Гергьовден .

- 11.05.Професионален празник на българските библиотекари.

- 24.05. Ден на славянската писменост, на българската просвета и култура. Официален празник.

- **01.06. Международен ден за защита на децата**

**- 02.06.**  – Ден на Ботев и загиналите за национално освобождение на България - „Истината е свята, свободата е мила – Да се гордеем с Ботев!“

**- 26.06. Международен ден за борба с наркоманията**

**- 02.08. годишнина от избухването на Илинденско-Преображенско въстание (1903)**

 юли – август : Лято в библиотеката / работа с децата/

 18.07 – Годишнина от рождението на Апостола на свободата – Васил Иванов Кунчев – Левски /1837-1873/

**- 06.09. Ден на Съединението. Чества се Съединението на Княжество България и Източна Румелия през 1885 г.**

 - 15.09. Откриване на новата учебна година.

 - 22.09. Ден на обявяването на независимостта на България./1908г./

- 19.10 – Национален ден на благотворителноста.Начало 2002г. Кампания Щедро сърце.

**- 01.11. Ден на народните будители. Официален празник. За първи път се отбелязва през 1909 г. в Пловдив**

**- 08.12.Патронен празник на ОУ „Климент Охридски” с.Дъскотна.**

**- 24.12. Бъдни вечер - начало на празненството, възславящо Христовото рождение**

**- 25.12. Рождество Христово. Официален и църковен празник. Християнският свят чества рождението на Сина Божий Иисус Христос**

 **- 24-26.12 – Весела Коледа и**

 Щастлива Нова Година

 2.Да се организират празниците и обичаите:Бабин ден, Трифон Зарезан, 8 март, Първа пролет, Великден, Байрамите-Рамазан и Курбан, Коледа, Нова година и др.

 3.Да се набележат мероприятия по спуснати планове от дирекция “Библиотеки”, Общината, Областта , по бележити дати и годишнини за 2019г.- тъй като още не са публикувани!

VІІ.ОРГАНИЗАЦИОННА ДЕЙНОСТ

 1.Читалищното настоятелство да се събира редовно на тримесечни заседания с цел подобряване работата на Читалището.

 2. Да се постигне по голяма близост между Читалището и населението.

VІІІ.МАТЕРИАЛНА БАЗА

 1. За подобряване материалната база на Читалището, и живота в него моля Общинското ръководство за финансово подпомагане.

 - Ремонтите си правим сами, компютрите и компютърната техника си набавяме сами - кой как може, консумативите също си остават за наша сметка, а заплатите ни и то брутните едвам стигат минималната работна заплата за страната.

 - Захранете малко банковите ни сметки, защото и банките непрекъснато увеличават таксите и услугите си или вместо всяко читалище да плаща такива, назначете един специалист-дори и на 4 часов работен ден,който ще се грижи за счетоводсвото ни. Така веднъж на месец ще се плаща на банката а не както до сега-всяко читалище по веднъж.

 Да се надяваме, че през 2019г. ще сме по задоволени, а Вие по щедри!

Ръководните и Контролни органи на Народно Читалище” Съзнание – 1928г.” с.Дъскотна, общ.Руен, обл.Бургас

Читалищно Настоятелство:

 Председател - Пепа Иванова Димитрова

 Членове - Зиля Мустафа Читак

 - Катя Кръстева Узунова

 - Ванина Станиславова Георгиева

 - Василка Тодорова Иванова

 Проверителна комисия:

 Председател – Мария Стоянова Димитрова

 Членове - Богдан Митев Дяков

 - Донка Димова Парушева

Читалището се представлява от Председателя и секретаря заедно и поотделно!